Document ID: 31996R1223

KOMMISSIONENS FORORDNING (EF) Nr. 1223/96 af 28. juni 1996 om ændring af forordning (EØF) nr. 2698/93 og (EF) nr. 1590/94 og om fastsættelse af de mængder, der er til rådighed i svinekødssektoren for perioden fra den 1. juli til den 31. december 1996 i forbindelse med de EF-toldkontingenter, der er fastsat i Europaaftalerne, jf. Rådets forordning (EF) nr. 3066/95
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), ændret ved forordning (EF) nr. 1194/96 (2), særlig artikel 8,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (3), senest ændret ved forordning (EF) nr. 3290/94 (4), særlig artikel 22, og
ud fra følgende betragtninger:
Der er givet indrømmelser for svinekødssektoren vedrørende visse produkter ved Kommissionens forordning (EØF) nr. 2698/93 af 30. september 1993 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Polen, Ungarn og den tidligere Tjekkiske og Slovakiske Føderative Republik (5), senest ændret ved forordning (EF) nr. 387/96 (6) og ved Kommissionens forordning (EF) nr. 1590/94 af 30. juni 1994 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Bulgarien og Rumænien (7), senest ændret ved forordning (EF) nr. 387/96;
ved forordning (EF) nr. 3066/95 blev der indrømmet årlige mængder, som dog kun gælder i perioden fra den 1. januar til den 30. juni 1996; for at sikre den fortsatte anvendelse af importordningen bør de toldkontingenter, der er fastsat i forbindelse med forordning (EØF) nr. 2698/93 og (EF) nr. 1590/94, videreføres i perioden fra den 1. juli til den 31. december 1996;
importlicenserne for de mængder, der var til rådighed for perioden fra den 1. januar til den 30. juni 1996, blev udstedt i henhold til forordning (EØF) nr. 2698/93 og (EF) nr. 1590/94; de mængder, der er til rådighed for perioden fra den 1. juli til den 31. december 1996, bør derfor fastsættes under hensyn til de mængder, der er indrømmet, og de kontingenter, der er fastsat for den pågældende periode;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I til forordning (EØF) nr. 2698/93 affattes som angivet i bilag I til nærværende forordning.
Artikel 2
Bilag I til forordning (EF) nr. 1590/94 affattes som angivet i bilag II til nærværende forordning.
Artikel 3
De mængder, der er til rådighed for produkter henhørende under gruppe 1, 2, 3, 4, H1, H2, 5, 6, 7, 8, 9, 10, 11, 12, 13, 14, 15, 16 og 17 som omhandlet i bilag I til forordning (EØF) nr. 2698/93 og (EF) nr. 1590/94 for perioden fra den 1. juli til den 30. september 1996, er anført i bilag III til nærværende forordning.
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. juli til den 31. december 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juni 1996.

Labels: 3
15
17
18